เรื่องร้องเรียน: เหม็นขยะ ติดต่อกันมาหลายวันแล้ว ช่วยด้วยนะคะ นอกจากมันจะรบกวนชีวิตประจำวัน ยังไม่มีวิจัยว่ามันคือสารพิษจากขยะหรือไม่ด้วยนะคะ
การดำเนินการของเจ้าหน้าที่: เจ้าหน้าที่ได้ดำเนินการลงพื้นที่ตรวจสอบกลิ่นขยะบริเวณพื้นที่ศูนย์กำจัดมูลฝอยอ่อนนุช จากการตรวจสอบพบว่ามีกลิ่นเหม็น ศูนย์กำจัดมูลฝอยอ่อนนุช จึงมีมาตรการแก้ไขปัญหากลิ่นขยะเพื่อป้องกันผลกระทบที่เกิดขึ้นกับประชาชน ดังนี้ 1. ตรวจและติดตามการแก้ไขปัญหากลิ่นของโรงงานกำจัดมูลฝอยชุมชนเพื่อผลิตพลังงานขนาดไม่น้อยกว่า 800 ตันต่อวัน โดยโรงกำจัดมูลฝอยดังกล่าวอยู่ระหว่างหยุดประกอบกิจการโรงงานทั้งหมดเพื่อปรับปรุงแก้ไขปัญหากลิ่นเหม็นตามคำสั่งของกรมโรงงานอุตสาหกรรม กรมควบคุมมลพิษและกรมอนามัย 2. ฉีดน้ำยาดับกลิ่นบริเวณกองขยะ ปิดคลุมกองขยะให้มิดชิดและติดผ้าใบกันฝุ่นและกลิ่นฟุ้งกระจาย 3. กำชับให้ดูแลเรื่องความสะอาดของโรงงานกำจัดมูลฝอยทุกโรงงานภายในศูนย์กำจัดมูลฝอยอ่อนนุช 4. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง และแจ้งกำชับไม่ให้ปล่อยน้ำเสียของรถเก็บขนมูลฝอย 5. ล้างทำความสะอาดพื้นที่รอบศูนย์กำจัดมูลฝอยอ่อนนุชเป็นประจำ 6. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดซับกลิ่นและมลพิษทางอากาศ
ความเห็นของผู้แจ้ง: ขอบคุณมากค่ะ ขอให้ทุกท่านที่มีส่วนร่วมในงานนี้มีสุขภาพดีค่ะ
พื้นที่: แขวงสะพานสูง เขตสะพานสูง กรุงเทพมหานคร